Gennem de seneste 50 år har Stena Line været i fast rutefart mellem Göteborg og Frederikshavn. Siden da har millioner af svenskere været på pilgrimsfærd mod vest til. Men nu bliver det for en stund billigere for svenskerne at handle i Frederikshavn. I forbindelse med Stena Lines 50 års-jubilæum indgår Stena Line og Handelstandsforeningen FREDERIK et samarbejde, hvor de midlertidigt sænker den danske valutakurs til 1992-niveau. - Allerede nu får svenskerne mere for sine penge i Danmark sammenlignet med blot for et par år siden, hvilket har bidraget til en øget rejseaktivitet med shopping i tankerne. Nu kan vi tilbyde vores rejsende historisk lave renter i forbindelse med vores 50 års jubilæum, siger Carl Mårtensson, PR Manager hos Stena Line. Tilbuddet gælder i hovedparten af Frederikshavns restauranter, butikker og hoteller i perioden den 22. - 30. september 2012. I Frederikshavn har det været mærkbart, at den svenske krone faldt betydeligt i forhold til den danske. Det har betydet færre shoppinggæster til byen, men nu ser udviklingen ud til at vende. Ifølge handelschef Dan Kobberup har handelslivet mærket en tydelig fremgang i 2011 og første halvår af 2012.

Opsummering:
For første gang i 20 år bliver et hundrede svenske kroner ligeså meget værd som et hundrede danske kroner.